b'\n_START_ARTICLE_\nHinthaara\n_START_PARAGRAPH_\nHinthaara (ruots. Hindh\xc3\xa5r) on kyl\xc3\xa4 ja taajama Porvoossa entisen Porvoon maalaiskunnan alueella. Hinthaaran taajamassa oli vuoden 2011 lopussa 852 asukasta, ja kyl\xc3\xa4ss\xc3\xa4 on runsaat tuhat asukasta._NEWLINE_Kyl\xc3\xa4n nimi on ruotsiksi Hindh\xc3\xa5r, joka tarkoittaa naarashirven karvatupsua. T\xc3\xa4st\xc3\xa4 nimest\xc3\xa4 muotoutui ajan my\xc3\xb6t\xc3\xa4 suomenkielinenkin nimi. Hinthaarasta on l\xc3\xb6ydetty esineit\xc3\xa4 jo vasarakirveskulttuurin ajalta. Kyl\xc3\xa4ss\xc3\xa4 toimii oma urheiluseura, Hinthaaran Viri, joka on perustettu vuonna 1954. Lis\xc3\xa4ksi Hinthaarassa sijaitsee Porvoon radan liikennepaikka, Hinthaaran rautatieasema, joka on nykyisin yksityisomistuksessa.'